लेकिन बर्मा को अधिग्रहित करने के कुछ समय पश्चात ही वहां अंग्रेजों के विरुद्ध गुरिल्ला युद्ध प्रारंभ हो गये। प्रथम विश्व युद्ध के पश्चात बर्मा में स्वतंत्रता आदोलन भी शुरू हो गया। शीघ्र ही बर्मा के राष्ट्रवादियों ने भारतीय राष्ट्रीय कांग्रेस से मैत्री संबंध स्थापित कर लिये। अंग्रेजों ने कांग्रेस से बर्मी राष्ट्रवादियों के संबंधों को तोड़ने का प्रयास किया तथा 1935 में बर्मा को भारत से पृथक कर दिया। द्वितीय विश्व युद्ध के समय यू आंग सेन के नेतृत्व में बर्मा का स्वतंत्रता आंदोलन अत्यंत तीव्र हो गया। अंततः बर्मा के स्वतंत्रता संग्राम को सफलता मिली तथा 4 जनवरी, 1948 को बर्मा आजाद हो गया।